Document ID: 31996D0624

Komisijos sprendimas
1996 m. spalio 17 d.
iš dalies keičiantis Tarybos sprendimą 79/542/EEB dėl trečiųjų šalių, iš kurių valstybės narės leidžia importuoti galvijus, kiaules, arklinių šeimos gyvūnus, avis, ožkas bei šviežią mėsą ir mėsos produktus, sąrašo sudarymo
(tekstas svarbus EEE)
(96/624/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1972 m. gruodžio 12 d. Tarybos direktyvą 72/462/EEB dėl sveikatos ir veterinarinio patikrinimo problemų importuojant galvijus, avis ir ožkas, kiaules, šviežią mėsą arba mėsos produktus iš trečiųjų šalių [1] su paskutiniais pakeitimais, padarytais Austrijos, Suomijos ir Švedijos Stojimo aktu, ypač į jos 3 straipsnį,
kadangi Tarybos sprendimu 79/542/EEB [2] su paskutiniais pakeitimais, padarytais Komisijos sprendimu 96/605/EB [3], buvo sudarytas trečiųjų šalių, iš kurių valstybės narės leidžia importuoti galvijus, kiaules, arklinių šeimos gyvūnus, avis ir ožkas, šviežią mėsą ir mėsos produktus, sąrašas;
kadangi Argentinos ir Urugvajaus institucijos pateikė Komisijai pakankamai informacijos apie sveikatos padėtį ir veterinarijos struktūras, abiejose šiose šalyse atsakingas už laukinių porakanopių mėsos patikrinimą;
kadangi Čekijos Respublikos institucijos pateikė Komisijai pakankamai informacijos apie sveikatos padėtį ir veterinarijos struktūras, atsakingas už šernų klasikinio kiaulių maro prevenciją;
kadangi dėl to būtina iš dalies pakeisti Sprendimą 79/542/EEB;
kadangi šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 79/542/EEB priedas keičiamas šio sprendimo priedu.
2 straipsnis
Šis sprendimas skirtas valstybėms narėms.
Priimta Briuselyje, 1996 m. spalio 17 d.

Labels: 3
17
5
6